
Imam Navvi® unn) gunaaho ka bayan 
farma rahe hai jo is zaban se zahir hote 
hai aur sab se pehle us gunaah ko zik’r 
farmaya jiska rivaaj bahut zyada ho 
chuka hai vo hai geebat ka gunaah ye aisi 
musibat hai, jo hamari majliso par aur 
hamare muashare par chaa-gai hai, koi 
majlis isse khali nahi hai koi guftagu isse 
khali nahi Nabie Karim ne is par badi 
sakht vaeide bayan farmai hai, aur 
qurane karim ne geebat ke liye itne 
sangeen alfaz istemal kiye hai, ki shayad 
kisi aur gunaah ke liye itne sangeen alfaz 
istemal nahi kiye gaye chunanche 
farmaya ki ek doosre ki geebat mat karo, 

(kyu ki ye aisa bura amal hai jaise apne 
murda bhai ka gosht khana) kya tum 
mein se koi isko pasand karta hai ki apne 
murda bhai ka gosht khaye tum isko 
bahut bura samajhte ho isliye jab tum is 
amal ko bura samajhte ho, to geebat ko 
bhi bura samjho, isme zara gaur kare ki 
isme geebat ki kitni burayi farmayi hai ek 
to insaan ka gosht khana aur adamkhor 
ban jana hi kitni burayi kisbaat hai aur 
insaan bhi konsa apna bhai aur vo bhi 
zinda nahi balki murda apne murda bhai 
ka gosht khana jitna sangeen hai utna hi 
doosre ki geebat karna sangeen aur 
khatarnak hai. 

Geebat ke ma’ne hai doosre ki peeth 
piche burai bayan karna chahe vo burai 
uske andar paa-I jaa rahi ho galat na ho 
phir, bhi agar bayan karoge to geebat 
mein shumar hoga hadees mein ata hai ki 
ek sahabi ne Nabie Karim se sawal kiya 
ya Rasoolallah geebat kya hoti hai to aap 
ne jawab mein farmaya apne bhai ka uske 
peeth piche aise andaaz mein zik’r karna 
jisko vo pasand na karta ho yani agar 
usko pata chale ki mera zik’r is tarah us 
majlis mein kiya gaya tha to usko taklif 
ho aur vo usko bura samjhe to ye geebat 
hai un sahabi ne phir sawal kiya ki agar 
mere bhai ke andar vo kharabi haqigat 

mein maujood hai jo mein bayan kar raha 
hu to aapne jawab mein farmaya ki agar 
vo kharabi haqigat mein maujood hai tab 
ye geebat hai aur tum uski taraf joothi 
nisbat kar rahe ho to phir ye geebat nahi; 
phir to ye boh-taan ban jaega, aur dohra 
gunaah ban jaega (abu dawood). 

Ab zara hamari mehfilo aursmajliso ki 
taraf nazar daal kar dekhiye:ki kis qadar 
iska rivaaj ho chuka hai aur din raat is 
gunaah ke andar mubtala-hai Allah taala 
hamari hifazat farmaye ameen 

Baaz log isko durust banana ke liye ye 
kehte hai ki mein geebat nahi kar raha hu 
mein to uske mooh par ye baat bol sakta 
hu magqsad ye hai ki jab mein ye baat uske 
muh par keh sakta hu to mere liye ye 
geebat karna jaaiz hai yaad rakho chahe 
tum vo baat uske mooh par keh sakte ho 
ya na keh sakte ho vo har halat mein 
geebat hai agar tum kisi ka burai se zik’r 
kar rahe ho to ye geebat ke andar dakhil 
hai aur ye bada gunaah hai. 


Aur ye aisa hi bada gunaah hai jaise 
sharab pina daaka daalna, bad-kari karna 
bade gunaaho mein daakhil hai dono 
mein koi farg nahi ve bhi harame qat’aie 
hai ye bhi harame qat’aie hai balke 
geebat ka gunaah is lihaz se un gunaaho 
se zyada sangeen hai ki geebat ka talluq 

bando ke hugooq se hai aur bando ke 
huqoog ka mamla ye hai ki jab tak banda 
usko maaf na kar de us waqt tak vo 
gunaah maaf nahi hoga 

Doosre gunaah sirf tauba se maaf ho 
sakte hai, lekin ye gunaah tauba se bhi 
maaf nahi hoga isse is gunaah ki sangeeni 
ka andaza kiya ja sakta hai khuda ke liye 
iska ahtimam kare ki na geebat kare na 
geebat sune aur jis majlis mein geebat ho 
rahi ho usme guftagu badalne ki kosish 
kare koi doosra mauzu.-chedde agar us 
guftagu ka rukh nahi badal sakte to phir 
us majlis se uth-kar chale aae, is liye ki 
geebat karna bhi haram hai geebat sunna 
bhi haram hai. 


Hazrat Anas Bin Malik [rd] Nabie Karim 
ke khaas khadim the dus saal tak Nabie 
Karim# ki khidmat ki vo riwayat karte 
hai ki Nabie Karim® ne irshad farmaya ki 
jis raat me’raaj mein mujhe upar le jaya 
gaya to waha mera guzar aise logo par 
hua jo apne nakhuno se apne chehre noch 
rahe the mein ne jibril [al] se pucha ki ye 
kaun hai unho ne jawab mein farmaya ki 
ye vo log hain, jo logo ka gosht khate the 
aur logo ki aabroo par hamle kiya karte 
the [abu dawood]. 


Chuki is gunaah ko Nabie Karim® 
mukhtalif tariqo se sahabae kiram [rd] ke 


Publisher: Maktaba Ashraf, Surat. Composing: Salim Ismail Rawat 


GHEEBAT ZABAN KA EK BADA GUNAAH 4 
Saamne pesh farmaya un sab ko peshe 
nazar rakhna chahiye taki hamare dilo 
mein iski burai aur kharabi beth jaae, 
Allah tala apne fazal se iski burai hamare 
dilo mein bitha de aur is burai aur 
kharabi se bachne ki taufiq ata farmaye 
ameen is hadees ke andar apne dekha ki 
akhirat mein unka ye anjaam hoga ki 
apne chehre noch rahe hoge aur ek 
riwayat mein jo sanad ke etbaar se bahut 
mazbut nahi hai magar ma’ne ke etebaar 
se sahih hai vo ye hai ki Nabie Karim® ne 
farmaya ki geebat ka~gunaah zina ke 
gunaah se bhi bura hai aur vajah iski ye 
bayan farmaye ki khuda na kare agar koi 
zina mein mubtala ho jaae, to jab kabhi 
nadamat aur sharmindagi hogi aur tauba 
kar lega to “insha Allah” maaf ho jaega; 
lekin geebat ka us waqt tak maaf nahi 
hoga jab tak vo shakhs maaf na kar de jis 
ki geebat aur be-izzati ki gai hai itna 
khatarnak gunaah hai [majmauz zawa- 
id]. 

Ek hadees mein Nabie Karim ne 
farmaya ki jo log geebat karne vale hoge 
unhone bazahir duniya mein bade achche 
amal kiye hoge namaze padhi roze rakhe 
ibadate ki lekin jis waqt ve log pool sirat 
par se gujrenge aap hazraat jante hai ki 
pool sirat ek pool hai jo jahannam ke 

upar se guzarta hai har insaan ko uske 
upar se gujarna hai ab jo shakhs jannati 
hai vo us pool ko par kar ke jannat mein 
pohcha jaega aur Allah bachaye jisko 
jahannam mein jana hai usko usi pool ke 
upar se niche khich liya jaega aur 
jahannam mein dal diya jaega lekin 
geebat karne valo ko pool ke upar jane se 
rok diya jaega aur unse kahajaega ki tum 
aghe nahi badh sakte jab tak is geebat ka 
kaffara na ada kar doge yani jiski geebat 
ki hai use maafi na mang loge aur vo 
tumhe maaf na kar de us waat tak jannat 
mein dakhil nahi ho sakte. 


Ek hadees mein Nabie Karim™ ne yahan 
tak farmaya ki sood itna zabardast 
gunaah hai ki uske andar bahut si 
kharabiya hai aur bahut se gunaaho ka 
majmua hai aur iska adna gunaah aisa 
hai (khuda apni panah mein rakhe) jaise 
koi shakhs apni maa ke sath badkari kare 
dekhiye sood par itni sakht vaeid aayi hai 
ki aisi vaeid aur kisi gunaah par nahi aayi 
phir Nabie Karim™ ne farmaya ki sab se 
badtarin sood ye hai ki koi shakhs apne 
musalman bhai ki abroo par hamla kare 
kitni sakht vaeid bayan farmai [abu dawood]. 
Ek riwayat mein hai ki Nabie Karim® ke 
zamane mein do aurte thi unhone roza 
rakha aur roze ki halat mein dono aurte 

apas mein baatchit karne mein masgul ho 
gai jiske natije mein geebat tak pohcha 
gai kisi ka zik’r shuru hua to uski geebat 
bhi shuru ho gai thodi der baad Nabie 
Karim ki khidmat mein ek sahib aye aur 
aa kar bataya ki ya rasoolullah un dono 
aurte ne roza rakha tha magar unki halat 
bahut kharab ho rahi hai aur pyaas ki 
vajah se unki jaan labo par aarahi hai aur 
ve aurte marne ke karib hai Nabie 
Karim ko vahi ke jariye-ye maloom ho 
gaya ki un aurato ne<geebat ki hai 
chunanche aapne hukam farmaya ki un 
aurato ko mere paas lao jab un aurato ko 
Nabie Karim ki khidmat mein laya gaya 
to aapne dekha ki haqiqat mein ve labe 
dum aayi huyi hai phir aapne hukam diya 
ki ek bada pyala lao chunanche pyala aya 
to aapne unme se ek se farmaya ki tum is 
pyale mein ulti karo jab usne ulti karni 
shuru ki to ulti ke zariye andar se pip 
khoon aur gosht ke tukde kharij huye 
phir doosri aurat se farmaya ki tum ulti 
karo jab usne ulti karni shuru ki to usme 
bhi khoon pip aur gosht ke tukde kharij 
huye yahan tak ki vo pyaala bhar gaya 
phir Nabie Karim ne farmaya ki ye 
tumhare un bahen bhai yo ka khoon pip 
aur gosht hai jo tum dono ne roze ki halat 
mein khaya tha tum dono ne roze ki halat 

mein jaaiz khane se to parhez kar liya jo 
haram khana tha yani doosre musalman 
bhai ka khoon aur gosht khana usko 
tumne nahi choda jiske natije mein tum 
dono ke peto mein ye chize bhar gai thi 
iski vajah se tum dono ki ye halat huyi 
uske baad farmaya aainda kabhi geebat 
ka jurm mat karna goya ki ussmauke par 
Allah taala ne geebat ki surate misal 
dikha di ki geebat ka ye anjaam hota hai 
baat asal mein ye hai ki hum logo ka jokh 
kharab ho gaya hai hamari his mit chuki 
hai jiski vajah se gunaah ki burai aur 
kharabi dil se jati rahi-hai lekin jin logo 
ko Allah taala sahi his-ata farmate hai aur 
sahi jokh ata farmate hai unko iska 
mushaada bhi kara dete hai. 


Chunanche ek taabie jinka naam Rabiee 
hai vo apna waqiya bayan karte hai ki ek 
martaba mein ek majlis mein pohcha 
mein ne dekha ki log bethe huye baate 
kar rahe hai mein bhi us majlis mein beth 
gaya ab baate karne ke doran kisi aadmi 
ki geebat shuru ho gai mujhe ye baat buri 
lagi ki hum yaha majlis mein beth kar 
geebat kare chunanche mein us majlis se 
uth kar chala gaya is liye ki agar kisi 
majlis mein geebat ho rahi ho to admi ko 
chahiye ki usko roke aur agar rokne ki 
takat na ho to kum se kum guftagu mein 

sharik na ho balki uth kar chala jaae 
chunanche mein chala gaya thodi der 
baad khayal aya ki ab us majlis mein 
geebat ka mozu khatm ho gaya is liye 
mein dobara us majlis mein jakar unke 
saath beth gaya ab thodi der mein idhar 
udhar ki baate hoti rahi lekin thodi der ke 
bad phir geebat shuru ho gai-lekin meri 
himmat kamzor pad gai aur mein us 
majlis se uthna saka aur jo:geebat vo log 
kar rahe the pehle to usko-sunta raha aur 
fir mein ne khud bhi geebat ke ek do 
jhumle keh diye jab us‘majlis se uth kar 
ghar vapis aya aur.<raat ko soya to 
khwaab mein ek intehe kale rang ke admi 
ko dekha jo ek tasht mein mere paas 
gosht lekar aya jab mein ne gor se dekha 
to maloom hua ki vo suvar ka gosht hai 
aur vo kale rang ka admi mujhe ye keh 
raha hai ki ye suvar ka gosht khao mein 
ne kaha mein musalman admi hu suvar 
ka gosht kaise khau usne kaha ki nahi ye 
tumhe khana padega aur phir zabardasti 
usne gosht ke tukde utha kar mere mooh 
mein thus na suru kar diya ab mein mana 
karta ja raha tha aur vo thusta jaraha tha 
phir issi shadid taklif ki halat mein meri 
neend khul gai jab jagne ke baad mein ne 
khane ke waqt khana khaya to khwaab 
mein jo suvar ke gosht ka badbudar aur 

kharab zayka tha vo zayka mujhe apne 
khane mein mehsus hua aur tees din tak 
mera ye haal raha ki jis waqt bhi mein 
khana khata to har khane mein us suvar 
ke gosht ka badtarin zayka mere khane 
mein shamil ho jata aur is wakiye se 
Allah taala ne is par mutanabah farmaya 
ki zarasi dair mein jo geebat kar li thi 
uska bura zayka mein tees din tak 
mehsus karta raha Allahshum sab ki 
hifazat farmaye Aameen. 


Baat asal mein ye hai~ki is mahol ki 
kharabi ki wajah se hamari lalach his 
kharab ho gai hai is liye gunaah ka 
gunaah hona mehsus nahi hota Hazrat 
Muhammad Yakub° Nanotvi® farmaya 
karte the ki ek martaba ek jagah dawat 
mein khaneke ek do lukme kha liye the vo 
khana kuch mustabah sa tha uske haram 
hone ka kucch shuba tha bad mein 
farmate hai ki mein ek ya do lukme jo kha 
liye to uska andhera mahino tak dil mein 
mehsus hota raha aur bar bar bure 
khayal dil mein ate rahe gunaah karne ke 
jazbe dil mein paida hote rahe aur 
gunaah ki taraf ragbat hoti rahi gunaah 
ka ek asar ye bhi hai ki uski wajah se dil 
mein julmat paida ho jata hai us julmat 
ke natije mein doosre gunaah karne ke 
takaze paida hote hai aur unki taraf 

aadmi badhne lagta hai aur gunaaho ke 
shauk paida ho jata hai Allah taala hum 
logo ki his ko durust farma de ameen 
baharhal ye geebat ka gunaah bada 
khatarnak gunaah hai jisko Allah taala 
sahi samajh ata farma de vo hi jan sakta 
hai mein ye kya kar raha hu isse andaza 
kare ki geebat kitna bada gunaah hai. 


Lekin ek baat zara samajh lijiye vo ye ki 
geebat ki tariff to mein ne-apko bata di 
thi ki kisi ki peeth pichche is tarah zik’r 
karna ki agar usay maloom hua to usko 
nagawara ho chahe baat sahi ki ja rahi ho 
ye hai geebat lekin shariyat ne har chiz ki 
riyat rakhi hai insaan ki fitrat ki bhi 
riyaat ki hai insaan’ki jaaiz zaruriya ka 
bhi lihaz rakha hai is liye geebat se chand 
chizo ko alag kar diya hai agarche bazahir 
vo geebat hai lekin sharian jaaiz hai. 


Jaise ek shakhs aisa kaam kar raha hai jis 
se doosre ko nuksan pohchane ka 
andesha hai ab agar us doosre ko uske 
bare mein na bataya gaya to vo uske 
hatho se nuksan ka shikar ho jaega us 
waqt agar aap us doosre shakhs ko bata 
de ki falan shakhs se hoshiyar rahna to 
aisa karna jaaiz hai ye baat khud Nabie 
Karim® ne sikha di thi har baat bayan 
karke duniya se tashrif le gae chunanche 
Hazrat Ayesha® farmati hai ki ek 

martaba mein Nabie Karim® ki khidmat 
mein bethi huyi thi ki Aap* ne us shakhs 
ki tarif ishara karke mujh se farmaya ki 
ye shakhs apne kabile ka bura aadmi hai 
hazrat aisha [rd] farmati hai ki mein zara 
sambhal kar beth gai ki ye bura aadmi hai 
zara hoshiyar rehna chahiye jab vo 
shakhs majlis mein aa kar beth gaya to 
Nabie Karim ne apni aadat mutabik 
narm andaz mein guftagusfarmai uske 
baad vo shakhs chala gaya to Hazrat 
Ayesha: ne Aap# se.pochha ki ya 
Rasoolullah aapne farmaya ki ye shakhs 
bura admi hai lekin jab-vo aap ke pas beth 
gaya to aap uske sath‘bahut narmi se aur 
mithe andaz mein guftagu karte rahe ye 
kya baat hai aap ne jawab mein farmaya 
ki dekho vo badtareen shakhs hai jiski 
burai ke khauf se log usko chhod de yani 
is aadmi mein tabiyat ke lihaz se fasad 
hai agar iske sath narmi ka mamla na 
kiya jaae to kitna fasad khada kar sakta 
hai is liye mein ne apni adat ke mutabik 
uske sath narmi ka mamla kiya ulmae 
kiram ne is hadees ki sharah mein likha 
hai ki is hadees mein Nabie Karim™ ne 
pehle se Hazrat Ayesha‘ ko bata diya tha 
ki ye bura admi hai bazahir ye geebat hai 
is liye ki uske peeth pihche uski burai ki 
ja rahi hai lekin ye geebat is liye jaaiz hai 

ki uske zariye Nabie Karim ka maqsad 
ye tha ki Hazrat Ayesha ko mutanabbah 
kar diya jaae ki ayinda vo uske kisi fasad 
ka shikar na ho jaae is liye kisi shakhs ko 
doosre ke zulm se bachane ke liye uske 
peeth pihche uski burai bayan kar di jaae 
to ye geebat mein dakhil nahi hai aisa 
karna jaaiz hai. 


Balki baaz surato mein uski-burai bayan 
karna vajib hai jaise ek admi ko apne 
dekha ki vo doosre par hamla karna aur 
uski jaan lene ki tayyari-kar raha hai to 
aisi surat mein us doosre shakhs ko 
batana vajib hai ki tumhari jaan khatre 
mein hai taki vo apna bachav kar sake is 
liye aise mauke par geebat jaaiz ho jati hai. 


Ek hadees hai jiska sahi matlab log nahi 
samajhte aur vo ye hai ki ek hadees mein 
Nabie Karim ne farmaya vo ye hai ki 
“fasik ki geebat, geebat nahi hai” iska 
matlab baz log ye samajhte hai ki jo 
shakhs kisi bade gunaah ke andar 
mubtala hai to uski jo chahe geebat karte 
raho jaaiz hai ya jo biddaton mein 
mubtala hai to uski geebat jaaiz hai halan 
ki is kaul ka ye matlab nahi balki iska ye 
matlab hai ki jo shakhs khuleaam buraiyo 
aur gunaaho ke andar mubtala hai jaise 
ek shakhs khullam khulla sharab pita hai 
ab aur koi uske piche ye kahe ki vo 

shakhs sharab pita hai to vo geebat nahi 
hai is liye ki vo to khud hi elan kar raha 
hai ki mein sharab pita hu ab agar uske 
piche uske sharab pine ka tazkira kiya 
jaega to usko nagawari nahi hogi is liye 
ki vo to khud logo ke saamne pita hai is 
liye ye geebat mein shamil nahi hoga. 


Lekin jo kaam vo dusro par zahir karna 
nahi chahta agar uska tazkira aap logo ke 
saamne karenge to vo geebat mein dakhil 
hoga jaise vo khullam khulla sharab to 
pita hai khullam khulla sood to khata hai 
lekin koi gunaah aisa hai jo vo chhup kar 
karta hai aur logo ke saamne vo zahir 
nahi karna chahta aur vo gunaah aisa hai 
ki uska nuksan doosre ko nahi pohcha 
sakta to ab uski geebat karna us gunaah 
ka tazkira karna jaaiz nahi is liye jis 
gunaah aur burai ka kam vo khullam 
khulla kar raha ho uska tazkira geebat 
mein zahir nahi varna geebat mein dakhil 
hai ye matlab hai is kaul ka ki “fasik ki 
geebat, geebat nahi”. 


Hazrat Thanvi®: farmate hai ki ek majlis 
mein Hazrat Umar®: ke sahabzade Hazrat 
Abdullah bin Umar®: maujood the usi 
majlis mein kisi shakhs ne hajjaj bin 
yusuf ki buraiyya shuru kar di to Hazrat 
Abdullah bin Umar® ne unko toka aur 
farmaya ki dekho ye jo tum unki buraiyya 

bayan kar rahe ho ye geebat hai aur ye 
mat samajna ki agar hajjaj bin yusuf ki 
gardan par sekdo insaan o ka khoon hai 
to ab uski geebat halal ho gai halaki uski 
geebat halal nahi huyi balki Allah taala 
jaha hajjaj bin yusuf se un sekdo insaano 
ke khoon ka hisab lenge jo uski gardan 
par hai to wahan us geebat ka bhi hisab 
lenge jo tum uske pihche kar rahe ho 
Allah tala mehfuz rakhe ameen is liye ye 
mat samjho ki falan shakhs fasik va fazir 
[bura] aur biddati hai uski jitni chaho 
geebat kar lo balki uski geebat karne se 
bachna vajib hai. 


Ek aur mauke par bhi geebat ko shariyat 
ne jaaiz karar diya-hai vo ye hai ki ek 
shakhs ne tum pare zulm kiya aur ab us 
zulm ka zikr kisi doosre ko karte ho ki 
mere saath ye zulm hua hai aur ye zyadti 
huyi hai ye geebat nahi usme gunaah nahi 
chahe vo shakhs jiske saamne tum us 
zulm ka zikar kar rahe ho us zulm ki 
talafi kar sakta ho ya na kar sakta ho jaise 
ek shakhs ne tumhari chori karli ab ja kar 
thaane mein ittila kar do ki falan shakhs 
ne chori kar li hai to ab agarche ye uske 
peeth pihche uska tazkira hai lekin 
geebat mein dakhil nahi hai is liye ki 
tumhe nuksan pohchaya gaya tum par 
zulm kiya gaya aur ab tumne us zulm ke 

khilaf jakar shikayat ki vo tumhare zulm 
ki talafi kar sakte hai to ye geebat mein 
dakhil nahi hai lekin agar us chori ka 
tazkira aise shakhs ke saamne kiya ja 
raha hai jo us zulm ki talafi nahi kar 
sakta jaise chori ke wagiye ke baad kuchh 
log tumhare paas aye to tumne unke 
saamne tazkira kar diya ki aaj raat falan 
shakhs ne hamare sath ye zyadati kar di 
to ye bayan karne mein kor gunaah nahi 
ye geebat mein dakhilnahi dekhiye 
shariyat mein hamari.<fitrat ki kitni 
riyayat rakhti hai insaan ki fitrat ye hai 
ki jab uske sath zulm ho jaae to kum se 
kum vo apne gum ka.dukhda ro kar apne 
dil ki tasalli kar sakta hai chahe dusra 
shakhs uski talafi kar sakta ho ya na kar 
sakta ho is liye shariyat ne ijazat de di ki 
iski ijazat hai vaise to Allah taala is baat 
ko pasand nahi farmate ki burai ka 
tazkira kiya jaae lekin jis shakhs par 
zulm hua vo apna zulm dusro ke saamne 
bayan kar sakta hai ye geebat mein 
dakhil nahi balki jaaiz hai baharhal ye 
jagahe alag hai jinhe geebat se Allah taala 
ne nikal diya hai isme geebat ka gunaah 
nahi lekin inke alava hum log majlis mein 
beth kar kissa bayan karne ke taur par 
waqt guzari ke taur par majlis jamane ke 
taur par dusro ka zikar shuru kar dete hai 

ye sab geebat ke andar dakhil hai are 
ke liye apni jano par raham kar ke iska 
darvaza bandh karne ki kosish kare aur 
zara is zaban ko kabu mein laye isko 
thoda sa lagam lagae Allah taala hum 
sabko isse bachne ki taufik aata farmaye 
Aameen. 


Geebat ka tazkira mein ne apke saamne 
kar diya aur apne sun liya lekin sirf 
kehne sunne se baat nahicbanti jab tak 
pakka ahad aur irada~na kiya jaae 
himmat na ki jaae aur-kadam aghe na 
badhaya jaae pakka irada kar lo ki aaj ke 
baad is zaban se koi-geebat ka kalima 
nahi niklega insha Allah aur agar kabhi 
galti ho jaae to fauran tauba kar lo aur 
sahi ilaaj iska ye hai ki jiski geebat ki hai 
usse maafi mang lo ki mein ne tumhari 
geebat ki hai mujhe maaf kar do Allah ke 
kuchh bande ye kam karte hai. 


Hazrat Thanvi® farmate hai ki baz log 
mere pas ate hai aur kehte hai ki mein ne 
apki geebat ki thi mujhe maaf kar dijiye 
mein unse kehta hu ki mein tumhe maaf 
kar dunga lekin ek shart hai vo ye hai ki 
pehle ye bata do ki kya geebat ki thi taki 
mujhe pata chale ki mere piche kya kaha 
jata hai agar bata doge to mein maaf kar 
dunga phir farmaya ki mein is hikmat se 
puchta hu ki ho sakta hai ki jo baat mere 

bare mein kahi ja rahi ho vo durust ho 
aur wakai mere andar vo galti maujood 
ho aur puchne se vo galti saamne aa 
jaaegi to Allah taala mujhe usse bachne 
ki taufik de denge is liye mein puchta hu 
is liye agar geebat kabhi ho jaae to uska 
ilaj ye hai ki usse keh do ki mein ne apki 
geebat ki hai us waqt apke:dil par ari 
challegi apni zaban se ye kehna to bada 
mushkil kam hai lekin ilaazj yehi hai do 
char martaba agar ye ilaaj-Kar liya jaae to 
insha Allah ayinda ke liye sabak ho jaega 
buzurgo ne isse bachne ke doosre ilaaj 
bhi zikar farmaye hai jaise Hazrat Hasan 
Bari® farmate hai ki jab doosre ka tazkira 
zaban par ane lage- to us waqt fauran 
apne aibo ka khayal karo koi insaan aisa 
nahi jo aib se khali ho aur ye khayal lavo 
ki khud mere andar fala burai hai mein 
dusro ki kya burai karu aur us azaab ka 
dhyan karo jiska bayan abhi hua ki ek 
kalima agar zaban se nikal duga lekin 
uska anjaam kitna bura hai iske sath sath 
Allah taala se dua maango ki ya Allah is 
bala se najat ata farma dijiye jab kabhi 
majlis mein koi tazkira ane lage to fauran 
Allah taala ki taraf ruju kar lo ya Allah ye 
tazkira majlis mein aa raha hai mujhe 
bacha lijiye mein kahi iske andar mubtala 
na ho jao. 

Lekin baz riwayaton mein jo agarche hai 
to kamzor lekin mayne ke etbar se sahi 
hai ki agar kisi ki geebat ho gai hai to us 
geebat ka kaffara ye hai ki uske liye khub 
duae karo istigfar karo jaise farz kare ki 
aaj kisi ko gaflat se tambih huyi ki 
hagiqat mein aaj tak hum badi sakht galti 
ke andar mubtala rahe maloom nahi kin 
kin logo ki geebat kar li ab ayinda insha 
Allah kisi ki geebat nahi karoge lekin ab 
tak jinki geebat ki hai unko kahan kahan 
tak yaad kare aur kaise-maafi mange is 
liye ab unke liye dua karo istigfar kar lo 
[mishkat shareef]. 


Hazrat Ashraf Ali Thanvi® aur mere 
walid Hazrat Muhammad Shafi® ne to ye 
kiya tha ki ek khat likh kar sabko bhijva 
diya us khat mein ye likha tha ki zindagi 
mein maloom nahi apke kitne huqooq 
barbad huve hoge kitni galtiya hovi hogi 
mein mukhtasar tor se aap se maafi 
mangta hu ki Allah ke liye mujhe maaf 
kar dijiye ye khat apne tamam tallugat 
valo ko bhijva diya ummid hai ki Allah 
tala iske zariye un hugoog ko maaf kara 
denge lekin man le ki aise logo ke huqooq 
zaya kiye hai jinse ab ruju karna mumkin 
nahi ya to unka intigal ho chuka hai ya 
aisi jagah chale gae hai ki unka pata 
maloom karna mumkin nahi to aisi surat 

7 


ke liye Hazrat Hasan Basri:: farmate hai 
ki jiski geebat ki gai thiya jinki huqoog 
zaya kiye the unke haq mein khub dua 
karo ki ya Allah mein ne uski jo geebat ki 
thi usko uske haq mein tarakkie darjat ka 
sabab bana dijiye aur usko deen va 
duniya ki tarakki ata farmaiye aur uske 
haq mein khub istigfar karo to-ye bhi uski 
talafi ki ek shakal hai agar hum bhi apne 
tallugat valo ko is kism ka khat likha kar 
bhej de to kya isse hamari shaan ghat 
jaaegi ya beizzati ho jaaegi kya baeid hai 
ki iske zariye se Allah tala hamari maafi 
ka saman kar de. 


Hadees shareef meinaya hai ki agar koi 
Allah ka banda kisi doosre se maafi 
mange aur sachche dil se mange ab agar 
Saamne vala ye dekh kar ki ye mujhse 
maafi mang raha hai nadim_ aur 
sharminda ho raha hai usko maaf kar de 
to Allah tala us maaf karne vale ko us din 
maaf karega jis din usko maafi ki sabse 
zyada hajat hogi aur agar ek shakhs 
nadim ho kar maafi mang raha hai lekin 
ye shakhs maafi dene se inkar kar raha 
hai ki mein maaf nahi karuga to Allah 
taala farmate hai ki me usko us din maaf 
nahi karunga jis din usko maafi ki sabse 
zyada zaroorat hogi jab tu mere bande ko 
maaf nahi karta to tujhe kaise maaf kiya 

jaae is liye ye bada khatarnak mamla hai 
is liye agar kisi shakhs ne nadamat ke 
sath doosre se maafi mangli to usne apna 
fariza ada kar liya usse bari ho gaya 
chahe dusra shakhs maaf kare yana kare 
is liye huqooq ki maafi mang kar har 
waqt tayyar rehna hai. 


Hum aur aap kis ginti aur kis line mein 
hai Nabie Karim ek martaba masjide 
nabvi mein khade ho gae aur tamam 
sahabae kiram ko khitab karte huye 
farmaya aaj mein apne-aap ko tumhare 
havale karta hu agar kisi shakhs ko mujh 
se taklif pohchi ho ya mein ne kisi ki jaani 
maali kisi bhi etibarsse hagqtalfi ki ho to 
aaj mein tumhare saamne khada hu agar 
badla lena chahte hoto badla le lo aur 
agar mujhe maaf karna chahte ho to maaf 
kar do taki kal qayamat ke din tumhara 
koi haq mere upar baki na rahe bataiye 
Nabie Karim vaha muhsine azam aur 
peshvae azam jinke ek sas ke badle 
sahabae kiram apni jaane qurbaan karne 
ke liye tayyar the vo farma rahe hai ki 
mein ne kisi ko mara ho ya taklif pohchai 
ho to vo mujh se badla le le chunanche ek 
sahabi khade ho gae aur kaha ki ya 
rasululallah aapne ek martaba meri 
kamar par mara tha mein uska badla lena 
chahta hu huzoor  sallallahu_ alaihi 

wasallam ne kisi nagawari ka izhar nahi 
farmaya balki farmaya ki aa jao aur badla 
le lo kamar par mar lo jab vo sahabi 
kamar ke piche aa gae to unhone farmaya 
ki ya rasulullah jis waqt aap ne mujhe 
mara tha us waqt meri kamar nangi thi 
aur is waqt apki kamar par kapda hai 
agar mein is halat mein badla lunga to 
badla pura nahi hoga Nabie Karim* us 
waqt chadar odhe huve> the aapne 
farmaya ki mein chadar-utha deta hu 
chunanche jis waqt aapne chadar uthayi 
to un sahabi ne age badh kar us nabuvat 
ki mahor ko chum liya:jo apki pusht par 
thi aur phir un sahabi ne farmaya ki ya 
rasoolullah ye gustakhi meine sirf is liye 
ki taki mujhe is nabuvvat ki mahor ko 
bosa lene ka mauka mil jaae Aap™ mujhe 
maaf farma de [mujamuj jawayad] Is 
tarah Nabie Karim*® ne apne aap ko 
sahabae kiram ke saamne pesh kar diya 
ab hum aur aap kis shumar va katar mein 
hai agar hum bhi apne talluqat valo ko ye 
likh kar bhej de to isse hamara kya bigad 
jaega shayad iske zariye se Allah tala 
hamre gunaaho ko maaf farma de Allah 
tala hum sabko is par amal karne ki 
taufiq ata farmaye ameen. 


Dekhiye islam ka ek usool hai jo Nabie 
Karim® ne irshad farmaya vo ye hai ki 

imaan ka takaja yah hai ki apne liye bhi 
vohi pasand karo jo doosro ke liye pasand 
karte ho aur jo apne liye na pasand ho 
voh doosre ke liye bhi na pasand karo 
accha ye batavo ki agar koi sakhs is tarah 
pit piche burai se tumhara zikar kare to 
us waqt tumhare dil per kya gujregi tum 
usko accha samjoge ya bura samjoge agar 
tum usko bura samajte ho aur apne liye 
pasand nahi karte to phir kya vajah hai ki 
usko tum apne bhai ke liye pasand karo 
ye dohra meyar banana kiapne liye kucch 
aur paimana aur doosre-keliye kucch aur 
paimana issi ka naam.doglapan hai goya 
geebat ke andar munafagqat bhi dakhil hai 
jab in baato ko soochoge aur is gunaah 
par jo aajab diya jaega usko soochoge to 
insha Allah geebat karne ke jazbe mein 
kami aayegi. 

Hazrat Thanvi® to yah tak farmate hai ki 
geebat se bachne ka aasan raasta yah hai 
ki doosre ki zikar karo hi nahi na acchai 
se aur na burai se kyuki yah shaitan bada 
khabis hai isliye ki jab tum kisi ka zikar 
acchai se karoge ki fala sakhs bada accha 
aadmi hai uske andar yah acchai hai to 
dimag mein yah baat rahegi ki mein to 
uski geebat to nahi kar raha balki acchai 
se uska zikar kar raha hu lekin phir ya 
hoga ki uski acchaiya bayan karte karte 

shaitan koi jumla darmiyani mein aisa 
dal dega jis se vah acchai burai ke andar 
tabdil ho jaaegi jaise vah kahega ki fala 
sakhs hai to bada accha aadmi magar 
uske andar fala kharabi hai yah lafz 
“magar” aakar sara kaam kharab kar 
dega iska natija yah hoga ki guftagu ka 
rukh geebat ki taraf muntakil ho jaega 
isliye Hazarat Thanvi® farmate hai ki 
doosro ka zikar karo hi nahi isliye ki 
doosre ka zikar karne ki jaroorat hi kya 
hai na acchai se karo aur.na burai se karo 
aur agar kisi ka zikar achai se kar rahe ho 
to phir zara kamar kas ke bheto taki 
shaitan galat raaste par na dale. 


Are bhai doosre ki~burai kyu karte ho 
apni taraf nigaah karo apne aibo ka 
khayal karo agar doosre ke andar koi 
burai hai to us burai ka aazab aur sawab 
vah jane aur uska Allah jane tumhare 
aamal ka sila milna hai uski fikar karo 
apni taraf dhyan karo apne aibo ko dekho 
doosre ke aibo ka khayal insaan ko usi 
waqt aata hai jab insaan apne aap se aur 
apni buraiyo se be khabar hota hai lekin 
jab apne aibo ka dhyan hota hai us waqt 
kabhi doosre ki burai ki taraf khayal nahi 
jata doosre ki burai ki taraf uski zaban hi 
nahi uth sakti bahadur shah zafar 
marhoom ne bade achchhe sher kahe hai 

farmate hai 
They jab apni buraiyo se bekhabar 
Rahe dhundhte auro ke aib va hunar 
Padi jab apni burai par jo nazar 
To nigaah mein koi bura na raha 

Allah taala apne fazal se apne aib ka 
khayal aur dhyan hamare dilo mein paida 
farma de ameen ye sara fasad:isse paida 
hota hai ki apni taraf dhyan:nahi hai ye 
khayal nahi hai ki mujhe apni kabar mein 
ja kar sona hai iska khayal nahi hai ki 
mujhe Allah taala ke saamne jawab dena 
he magar kabhi ioski burai ho rahi hai 
kabhi uski burai ho rahi hai iske andar 
falan aib hai uske andar falan aib hai bas 
din rat iske andar fase huye haikhuda ke 
liye isse najat hasil karne ki kosish kare. 
Jin halat mein jis muhashre se hum log 
guzar rahe hai iske andar ye kam to 
mushkil hai isme koi shaq nahi lekin agar 
isse bachna insaan ke ikhtiyar se bahar 
hota to Allah taala isko haram na karte 
isliye isse bachna insaan ke ikhtiyar mein 
hai jab kabhi bhi majlis ke andar baat chit 
ka mauzu tabdil ho to usko vapas le aao 
aur agar kabhi geebat ke andar mubtala 
ho jao to fauran istigfar karo aur ayinda 
bachne ke liye dobara irade ko taza karo. 
Yaad rakho ye geebat aisi chiz hai jo 
fasad paida karne vali hai jhagde iske 

zariye hote hai apsi na ittafakiya isse 
paida hoti hai aur samaj mein is waqt jo 
bigad nazar aa raha hai isme bahut bada 
dakhal geebat ka hai agar koi shakhs 
sharab pita ho (khuda apni panah mein 
rakhe) to jo shakhs zara bhi deen se 
tallug rakhne vala hai vo usko bahut buri 
nigah se dekhega aur usko bura samjega 
aur ye sochega ki ye shakhs buri lat ke 
andar mubtala hai aur jo shakhs mubtala 
hai vo ye sochega ki mujh se badi galti ho 
rahi hai mein ek bade gunaah ke andar 
mubtala hu lekin ek shakhs geebat kar 
raha hai to uske bare mein itni burai ka 
ehsas dil mein paida nahi hoga aur na 
khud geebat karne vala ye samajta hai ki 
mein kisi bade gunaah ke andar mubtala 
hu aur iska matlab ye hai ki is gunaah ki 
burai dil mein bethi huyi nahi aur iski 
haqigat ka pure tarike se etikad nahi hai 
varna dono gunaaho mein koi farq nahi 
hai agar usko bura samaj rahe hai to isko 
bhi bura samajna chahiye is liye iski 
burai dilo mein paida karo ki ye 
khatarnak bimari hai. 


Ek bar ummul mominin Hazrat Ayesha® 
ne Nabie Karim ke saamne maujood thi 
bato bato mein Hazrat Safiya® ka zikar aa 
gaya ab ba shari takaze ki vajah se sautan 
ke andar zara si khic-tan huva karti hai 


Publisher: Maktaba Ashraf, Surat. Composing: Salim Ismail Rawat 


GHEEBAT ZABAN KA EK BADA GUNAAH 26 

Hazrat Safiya) ka qad zara chhota tha 
Hazrat Ayesha®: ne zikra karte waqt hath 
se ishara kar diya ki vo chote qad vali 
thigni hai zaban se ye nahi kaha ki ye 
thigni hai balki hath se ishara kar diya to 


farmaya ae Ayesha aaj tumne aisa amal 
kiya hai ki agar is amal ki bu aur iska 
zahar samandar mein dal diya jaae to 
pure samandar ko badbudar zehrila bana 
de ab aap anadaza lagae ki‘Nabie Karim™ 
ne geebat ke mamooli<ishare ki kitni 
burai bayan farmai hai aur farmaya ki koi 
shakhs mujhe sari duniya ki daulat lakar 
de to bhi mein kisi ki nakal utarne ko 
tayyar nahi jisme doosre ka mazak udana 
ho jisme uski burai ka pehlu nikalta ho 
[tirmezi shareef]. 


Ab to nakal utarna funoone latifa ke 
andar dakhil ho gay hai aur vo shakhs 
tarif va tausif ke kalimat ka mustahik 
hota hai jisko doosre ki nakal utarne ka 
fan ata ho halaki Nabie Karim® ye farma 
rahe hai ki koi shakhs sari duniya ki 
daulat bhi lakar de de tab bhi mein nakal 
utarne ko tayyar nahi isse aap andaza kar 
sakte hai ki Nabie Karim ne kitne 
ehtimam se in bato ko roka hai Magar 
hum logo ko maloom nahi kya ho gaya hai 
ki hum sharab pine ko bura samjege lekin 

geebat ko bura nahi samajte isko maa ka 
dudh samjha hua hai Koi majlis isse khali 
nahi khuda ke liye isse bachne ki pabandi 
kare. 


Isse bachne ka tarika ye hai ki iski burai 
zahen mein bithake Allah taala se dua 
kare ki ya Allah ye geebat bada sangeen 
gunaah hai mein isse bachna chahta hu 
lekin majliso mein dost va ahbaab va 
ajeez va rishtedaro se baat karte huve 
geebat ki baate bhi ho jati hai ya Allah 
mein apni taraf se is baat ka azma karta 
hu ki ayinda geebat nahi karunga lekin is 
azma pe kayam aur-~sabit rehna apki 
taufik ke bagair mumkin nahi ya Allah 
apni rehmat se mujhe iski taufiq ata 
farma ya Allah mujhe himmat ata farma 
hausla ata farma dijiye azma kar ke ye 
dua kar le ye kam aaj hi karle. 


Dekho ki jab tak insaan kisi kam ka ahad 
aur irada nahi kar leta us waqt tak duniya 
mein koi kam nahi ho sakta aur dusri 
taraf shaitan har acche kam ko talta 
rehta hai accha ye kam kal se shuru kar 
lenge aur phir kal ati hi nahi kal ayi to koi 
uzar pesh aa gaya ab kaha ki kal se shuru 
karenge aur fir kal ati hi nahi jo kam 
karna ho vo abhi kar lo is liye ki jis kam 
ko tala diya vo tal jaega dekhiye agar kisi 
ko rozgar na mil raha ho to to vo rozgar 

ke liye bechen hoga ya nahi kisi par agar 
karz ho to vah karz ada karne ke liye 
bechen hoga ya nahi agar koi bimar hai 
to voh shifa hasil karne ke liye bechen hai 
ya nahi to phir kya vajah hai ki hamare 
andar is baat ki becheni kyo nahi ki hum 
se ye buri adat nahi choot rahi hai 
becheni paida kar ke do rakat “salatul 
hazat” padh kar Allah se dua karo ki ya 
Allah mein is burai se bachna chahta hu 
apni rahmat se is burai se bacha lijiye aur 
hame istikamat (apne is-irade par jame 
rehna) ata farma dijiyecdua karne ke bad 
is baat ka irada kar ke apne upar pabandi 
laga le Hazrat Thanvi® farmatein hai ki 
agar isse kam na _chale to apne upar 
jurmana mukarrar kar lo jaise ye irada 
karle ki jab kabhi geebat hogi to do rakat 
nafil padhunga ya itni rakam sadka 
karunga is tarah dhire dhire karne se 
insha Allah isse najat ho jaaegi aur is 
bimari se najat hasil karni hai aur iski 
becheni aisi hi paida karni hai jaise bimar 
admi ilaaj karne ke liye bechen hota hai 
is liye ki ye bhi ek bimari hai aur bahut 
khatarnak bimari hai aur jismani bimari 
se zyada khatarnak hai is liye ki ye bimari 
jahannam ki taraf leja rahi hai is liye 
khud bhi isse bache aur apne ghar valo ko 
bhi isse bachaye is liye ki khas taur se 

aurto ke andar ye vaba bahut zyada aam 
hai jaha aurte bethi bas kisi na kisi ka 
zikar shuru ho gaya aur usme geebat 
shuru ho gai aur aurte is par amal shuru 
karle aur is gunaah se bach jaae to 
gharano ki islah ho jaae Allah tala mujhe 
bhi amal ki taufiq ata farmaye ameen. 


Ek aur gunaah jo geebat se milta jhulta 
hai aur itna hi sangeen hai Balki isse 
zyada sangeen hai vo haic“chugli” arbi 
zaban mein isko “namima” kehte hai 
urdu zaban mein namima ka tarjuma 
chugli se kiya jata hai lekin iska ye sahi 
tarjuma nahi hai Is Hye ki namima ki 
haqigat ye hai ki kisisshakhs ki koi burai 
doosre ke saamne is niyat se ki jaae taki 
sunne vala use koi taklif pohchaye aur ye 
shakhs khus ho ki aacha hua usko ye 
taklif pohchi ye hai namima ki tarif aur 
isme zaroori nahi hai ki jo burai isme 
bayan ki hai vo hagiqat mein uske andar 
maujood ho chahe vo burai uske andar 
maujood ho ya naho lekin tumne sirf is 
vajah se usko bayan kiya taki dusra 
shakhs usko taklif pohchaye ye namima 
hai. 

Quran va Hadees mein iski bahut zyada 
majammat aur burai bayan ki gai hai aur 
ye geebat se bhi zyada sakht is vajah se 
hai ki geebat mein niyyat ka bura hona 

zaroori nahi hai ki jiski mein geebat kar 
raha hu usko koi taklif ya sadma pohche 
lekin namima mein badniyati ka hona bhi 
zaroori hai is liye namima do gunaaho ka 
majmua hai ek to isme geebat hai dusra 
ye ki doosre musalman_ ko taklif 
pohchane ki khwahish aur niyaat bhi hai 
is liye is mein double gunaah he aur is 
liye qurane karim aur hadees mein iski 
badi sakht vaeide ayi hai chunanche 
farmaya ki kafiro ki shifat bayan karte 
huye farmaya ki ye us.shakhs ki tarah 
chalte hai jo dusro ke upar tane deta hai 
aur chugliya lagata phirta hai hadees 
sharif mein Nabie Karim ne irshad 
farmaya ki “kattat” yani chugal khor 
jannat mein dakhil nahi hoga “katat“ bhi 
chugal khor ko kehte hai. 


Aur ek hadees mashoor hai ki ek martaba 
Nabie Karim® Sahabah e kiram® ke sath 
tashrif le ja rahe the raaste mein ek jagah 
par dekha ki do gabar bani huyi hai jab 
aapne un qabaro ke karib pohche to 
aapne unki taraf ishara karte hue sahaba 
e kiram se farmaya ki in dono gabaro par 
azab ho raha hai Allah taala ne Nabie 
Karim par azabe qabra zahir farma diya 
tha ye azab e qabar aisi chiz hai ki ek 
hadees mein Nabie Karim ne farmaya ki 
jab gabar ke andar azab hota hai to Allah 

tala ne apne fazal va karam se aur rehmat 
se us azab ki awaze hum se chupali hai 
varna agar is azab ki awaze hum log sun 
ne lage to koi insaan zinda na reh sake 
aur zindagi mein koi kam na kar sake is 
liye ye rehmat hai ki unhone usko chupa 
liya hai lekin Allah taala apne kisi kisi 
bande par isko zahir bhi farma dete hai, 
Nabie Karim® par zahir hua ki in dono 
par azab ho raha hai phir farmaya inko 
aisi do baton ki vajah se azab ho raha hai 
ki un baton se bachna .unke liye kucch 
mushkil nahi tha agar’ye log chahte to 
asani se bach sakte the lekin ye bache 
nahi uski vajah se azab ho raha hai ek ye 
ki ek sahib peshab ke chito se nahi bachte 
the ehtiyat nahi karte the jaise aisi jagah 
pishab kar diya jiski vajah se jism par 
chite aa gai khas taur se us zamane mein 
oot bakriya charane ka bhot rivaaj tha 
aur har waqt un janwaro ke sath rehna 
hota tha jiski vajah se aksar unki chite 
pad jati thi usse ehtiyat na karne ki vajah 
se azab ho raha hai [musanad ahmed]. 


Ye badi fikar ki baat hai alhamdulillah 
hamare yaha islam mein paki ke adab 
tafsil ke sath sikhaye hai ki kis tarah paki 
karni chahiye lekin aaj magribi tehzib ke 
zere asar Zahiri safai suthrai ka bada 
ehtimam hai lekin shariyat ki paki ke 

ehkam ki taraf dhyan nahi laterin aise 
tariko se banayi jati hain ki unme chito 
se ahtiyat nahi hoti aur ek hadees mein 
Nabie Karim ne farmaya ki yani peshab 
se bacho is liye ki aksar qabar ka azab 
peshab ki vajah se hota hai peshab ke 
chito ka jism par lag jana kapdo par lag 
jane ki vajah se qabar ka azab hota hai 
isliye isme badi ehtiyat ki zaroorat hoti 
hai. 

Aur doosre sahib ko is liye azab ho raha 
tha ki vo dusro ki chugli.bahut kiya karte 
the iski vajah se qabar mein azab ho raha 
hai chunki isme Nabie-Karim® ne chugli 
ko qabar ke azab ka.Sabab karar diya is 
liye chugli ka amal-geebat se bhi zyada 
sakht hai isliye ki isme buri niyat se 
dusro ke saamne burai karta hai taki 
dusra shakhs usko taklif pohchaye. 


Imam Gazali® ‘Ahyaul Uloom’ mein 
farmate hai ki dusro ka koi raaz zahir kar 
dena bhi chugli ke andar dakhil hai ek 
admi ye nahi chahta ki meri ye baat dusro 
par zahir ho vo baat acchi ho ya buri ho 
isse bahas nahi jaise ek maldar admi hai 
aur vo apni daulat dusro se chupane 
chahta hai aur vo ye nahi chahta ki dusro 
ko ye maloom ho ki mere pas itni daulat 
hai ab aapne kisi tarah sungun laga kar 
pata laga liya ki uske pas itni daulat hai 

ab har shakhs se kehte phir rahe hai ki 
uske pas itni daulat hai ye jo uska raaz 
zahir kar diya ye chugli ke andar dakhil 
hai aur haram hai ya jaise ek shakhs ne 
apne gharelu mamle ke andar koi plan ya 
mansuba bana rakha hai aapne kisi tarah 
pata chala kar dusro ke saamne bayan 
karna shuru kar diya ye chugli hai isi 
tarah kisi kism ka raaz ho uski ijazat ke 
bagair dusro par zahir karna chugli ke 
andar dakhil hai ek hadees sharif mein 
Nabie Karim ne farmaya ki majliso ke 
andar jo baat ki jati haivo bhi amant hai 
jaise kisi shakhs ne apko raazdar samaj 
kar majlis mein aapse ek baat kahi ab vo 
baat aap ja kar dusro se nakal kar rahe 
hai to ye amanat mein khayanat hai aur 
ye bhi chugli ke andar dakhil hai. 


Zaban ke gunaaho mein se aaj do aham 
gunaaho ka bayan karna maksud tha ye 
dono gunaah bade jabardast aur sangeen 
hai inki sangeeni aapne hadeeso ke andar 
suni lekin jitney ye sangeen hai aaj inki 
taraf se utni hi be parvahi aur gaflat hai 
majlise inse bhari huyi hai ghar inse 
bhare huye hai zaban keichi ki tarah chal 
rahi hai rukne ka naam nahi leti khuda ke 
liye isko lagam do aur isko kabu karo aur 
isko Allah aur Allah ke Nabie Karim® ke 
hukum ke mutabik chalane ki fikar karo 


Publisher: Maktaba Ashraf, Surat. Composing: Salim Ismail Rawat 


GHEEBAT ZABAN KA EK BADA GUNAAH 34 

varna iska anjaam ye hai ki iski vajah se 
ghar ke ghar tabah ho rahe hai apas mein 
na ittafakiya ho rahi hai fitne hai 
dushmaniya hai khuda jane _ kitne 
gunaaho aur fitno ka zariya hai aur 
akhirat mein to iski vajah se jo azab hone 
vala hai wi apni jagah hai Allah tala apne 
fazal aur rehmat se iski burai aur kharabi 
samajhne ki taufik ata farmaye aur is par 
amal karne ki taufik ata ae ee Aameen. 

